als_Latn dik_Latn sag_Latn
Vendi kërcënohet nga fenomeni i përmbytjeve, sikundër ka ndodhur edhe ne vendet e rajonit. Shqetësimin e ka evidentuar Ministri i Bujqësisë, Edmond Panariti, i cili kërkon angazhimin edhe te forcave te ushtrisë, per te qene ne gatishmëri per periudhën ne vijim. Nisur edhe nga situata e përmbytjeve ne Lezhe, ministri tha se kësaj zone i duhet një nënstacion i ri elektrik, pasi ai aktual është i ndërtuar nen nivel, çka do te thotë se përmbytet sa herë ka reshje. Stakimi i energjisë elektrike per te shmangur çdo efekt tjetër negativ, ka bere qe pompat për tërheqjen e ujit ne qytetet, te mos punojnë për ore te tera. Përmbytjet ne zonën e Lezhës janë një panorame e përvitshme qe përsëritet sa here ka reshje te dendura shiu. Edhe pse shmangja e këtij fenomeni kërkon investime te mëdha, serish ato mbeten minimale.
als_Latn